armvectores/hy_wikipedia_2023 huggingface dataset:
I Knew You Were Trouble

«I Knew You Were Trouble», ամերիկացի երգչուհի Թեյլոր Սվիֆթի երգը։ Այն թողարկվել է 2012 թվականի հոկտեմբերի 9-ին՝ որպես նրա «Red» կոչվող չորրորդ ստուդիական ալբոմի երրորդ սինգլ։ Երգը գրվել է Թեյլոր Սվիֆթի, Մաքս Մարտինի և Shellback-ի կողմից։


== Տեսահոլովակ ==
Երգի տեսահոլովակի նկարահանումները սկսվել են 2012 թվականի նոյեմբերի 18-ին Լոս Անջելեսում, Կալիֆորնիա։ Նոյեմբերի 20-ին համացանցում հայտնվեցին նկարահանման ընթացքի լուսանկարները։ Տեսահոլովակի ռեժիսորը Էնթոնի Մենդլերն է։ Դեկտեմբերի 13-ին՝ երգչուհու տարեդարձի օրը, MTV հեռուստաընկերության եթերում կայացավ երգի տեսահոլովակի պրեմիերան։ Տեսահոլովակում նկարահանվել է ամերիկացի երգիչ և դերասան Ռիվ Քարնին, ով խաղում է որպես Թեյլոր Սվիֆթի ընկեր։ 2013 թվականի օգոստոսին տեսահոլովակը MTV Video Music Awards մրցանակաբաշխությունում ստացել է «Կնոջ լավագույն տեսահոլովակ» մրցանակը։
Բազմաթիվ երաժշտական քննադատներ տեսահոլովակը համեմատել են Լանա Դել Ռեյի «Ride» երգի տեսահոլովակի հետ, որի ռեժիսորը նույնպես Էնթոնի Մենդլերն է։ Rolling Stone ամսագիրը տեսահոլովակը համեմատել է Ռիհաննայի 2011 թվականին թողարկված «We Found Love» երգի տեսահոլովակի հետ։


=== Սյուժե ===
Տեսահոլովակի սկզբում Թեյլոր Սվիֆթը արթնանում է ամայի դաշտում, որտեղ շրջապատված է թափոններով ու բեկորներով։ Նա սկսում է հիշել իր և ընկերոջ անցկացրած մտերմիկ պահերը։ Որոշ ժամանակ անց, երբ նրանց հարաբերությունները կարծես թե ընթանում են լավ, նա սկսում է գիտակցել, որ ինչ-որ բան այն չէ։ Հաջորդող տեսարաններից մեկում, երբ նրանք համբուրվում են մեքենայում, նրանց է մոտենում ոստիկանության մեքենան, իսկ մեկ այլ տեսարանում նրա ընկերը սկսում է կռիվ անել ակումբում, ինչի պատճառով նրանք ստանում են մարմնական վնասվածքներ։ Կան նաև տեսարաններ, որտեղ Թեյլորը փոքրիկ սենյակում իրեն է նայում հայելու մեջ։ Նրանք նաև մասնակցում են մի բացօթյա գիշերային դիսկոտեկի, որը ընթանում է այն դաշտում, որտեղ երգչուհին արթնացել էր տեսահոլովակի սկզբում։ Այդ դիկոտեկի ընթացքում նա նկատում է, որ իր ընկերը համբուրվում է տարբեր աղջիկների հետ։ Դիսկոտեկի ընթացքում Թեյլորը քնում է, իսկ հաջորդ առավոտ արթնանում է միայնակ՝ դաշտում։ Տեսահոլովակի վերջում նա իր ձեռքից գցում է ընկերոջ նվիրած վզնոցը։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Տուրանի

Տուրանի, հին աշխարհի մարմնավորված աստված, Ուրարտական դիցաբանության մեջ (Վանի թագավորության դիցարանում) համարվում է ծիածանների աստվածը։
Խուբիի և հողմի և անձրևի աստված Թեյշեբայի որդին է։ Սեռը՝ արական։
Տուրանի աստծոն մատուցվող զոհաբերությունները լինում էին տնային անասունների՝ ոչխարների և ցլերի կարգավիճակով։ Ցլերի զոհաբերության թիվը կազմում էր մեկ, իսկ ոչխարներինը՝ մեկով ավելի։
Մարմնավորվում է մարտնչող ռազմիկի տեսքով՝ նստած թռչող այծի վրա՝ գահավորակը ձեռքին։


== Ծանոթագրություններ ==
Կվոն Նարա

Կվոն Նարա, (հանգըլ: 권나라, մարտի 13, 1991(1991-03-13), Ինչոն, Հարավային Կորեա) (օրինական ձևով փոխեց Կվոն Ա Յուն անվան (հանգըլ: 권아윤)) հայտնի է Նարա բեմական անվամբ), հարավկորեացի երգչուհի։ Հարավկորեական Hello Venus գըրլզ բենդ խմբի անդամ։


== Կարիերա ==
Նարան Fantagio Entertainment-ում դարձավ դասընթացավարուհի, երբ դեռ սովորում էր միջնակարգ դպրոցում։ Նա միացավ «Hello Venus» գըրլզ բենդ խմբին, որպես հիմնադիր անդամ և բեմ բարձրացավ «Նարա» բեմական անվանով։ Նրանց դեբյուտը տեղի ունեցավ 2012 թվականի մայիսի 9-ին  Venus մինի ալբոմով, որը իր մեջ պարունակում էր 4 երգ։ Միակ սինգլ` «Venus»-ը, Gaon-ի աղյուսակում զբաղեցրել է 35-րդ տեղը։
Բացի իր խմբի գործունեությունից, Նարան հանդես է եկել «Հոգատար եղեք մեր հանդեպ, կապիտա՛ն» SBS դրամայի 20-րդ սերիայում՝ որպես բորտուղեկցորդուհի և հանդես է եկել իր ընկեր`«Hello Venus» խմբի անդամ Յու Յոունգի հետ։
2017 թվականին Նարան իր առաջին գլխավոր դերը խաղացել է  SBS-ի «Կասկածելի գործընկեր» ռոմանտիկ կատակերգություն դրամայում։
2018 թվականին Նարան խաղում է tvN «Իմ պարոն» դրամայում։


== Ֆիլմագրություն ==


=== Հեռուստասերիալներ ===


== Մրցանակնաեր և անվանակոչություններ ==


== Ծանոթագրություններ ==


== Արտաքին հղումներ ==
http://www.fantagio.kr/artists/nara/ Կվոն Նարա. պաշտոնական կայք  on Fantagio (կոր.)
Եվրոպայի օր

Եվրոպայի օր, նշվում է ամեն տարի Եվրոպայում, խորհրդանշում է խաղաղություն և միասնություն։ Եվրոպայի օրվա երկու տարբեր նշանակություններ գոյություն ունեն. մայիսի 5-ին նշվում է Եվրոպական Խորհրդի օրը, իսկ մայիսի 9-ին Եվրոպական Միության օրը։ Եվրոպական Միության օրը նաև հայտնի է Շումանի օր անվամբ։ Եվրոպական Խորհրդի օրը նշանակում է իր հիմնադրումը 1949 թվականին, իսկ Եվրոպական Միության օրը նշվում է ի պատիվ 1950 թվականին ներկայացված նրա նախատիպի։


== Նախապատմություն ==
Եվրոպական Խորհուրդը հիմնվել է 1949 թվականի մայիսի 5-ին, այսպիսով 1964 թվականին ընտրվել է հենց այդ նույնը օրը որպես Եվրոպական Խորհրդի Օր։ 1985 թվականին այն ժամանակ Եվրոպական Համայնքները (հետագայում Եվրոպական Միություն) Եվրոպական Խորհրդի Եվրոպական խորհրդանշանը ընդունեցին որպես Եվրոպայի Դրոշը։ Համայնքի առաջնորդները որոշեցին Եվրոպայի օրը նշել Շումանի Հռչակագրի օր։ Համաձայն հռչակագրի՝ Ֆրանսիայի և Արևմտյան Գերմանիայի ածուխի և պողպատի արդյունաբերությունները պետք է միանային իրար, որը հիմք կդներ Եվրոպական ածուխի և պողպատի համայնքին, առաջին Եվրոպական Համայնքին։ Այսպիսով, 1985 թվականի Միլանի Եվրոպական Խորհրդի ժամանակ սեպտեմբերի 29-ը հռչակվեց որպես ԵՄ-ի դրոշի օր։ 
Եվրոպական Պառլամենտը մայիսի 9-ը պաշտոնապես հայտարարեց տոն 2008 թվականի հոկտեմբերին։


== Հիշարժան օրեր ==
Մայիսի 9-ը Եվրոպական Միության անդամ պետություններում նշվում է տարբեր ձևերով։ Այդ օրը նշվում է նաև ԵՄ-ի թեկնածու պետություններում։ Օրվա քաղաքական բնույթով պայմանավորված, թվում է, թե այն փորձում է մարդկանց տեղեկություն տալ Եվրոպական Միության մասին և աջակցում է եվրոինտեգրմանը։ Դրոշը, որպես խորհրդանշան, մեծ դեր է խաղում տոնակատարության ընթացքում։ 2003 թվականից սկսած Ուկրաինայում նշվում է Եվրոպայի Օրը մայիս ամսվա 3-րդ շաբաթ օրը։


== Համընկնող օրեր ==
Մայիսի 5-ը Դանիայում և Հոլանդիայում նշվում է որպես ազատագրման օր։ Մայիսի 9-ը համապատասխանում է Գերմանիայի Հոլանդիա, Բելգիա, Լյուքսեմբուրգ և Ֆրանսիա ներխուժման նախօրյակի, Հաղթանակի Օրվա (Victory Day) և Սովետական Միությունում Երկրորդ Համաշխարհային Պատերազմի ավարտի հետ։


== Ծանոթագրություններ ==


== Աղբյուրներ ==
Եվրոպայի Օրը, մայիսի 9 Archived 2014-05-06 at the Wayback Machine.
Մայիսի 9-ի հռչակումը 1950 թվական
Բեբնիսի

Բեբնիսի (վրաց.՝ ბებნისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Քարելից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1251 մարդ։


== Ծանոթագրություններ ==
Ուղտուպար

Ուղտուպար, Բալխու, Դավաբոյնու, Դավազյոզ, Դավագյոգի լեռնաբագուկ, Դևեբոյնու, Դևեզյոգի լեռնաբագուկ, Ուղտիի պարանոց, լեռնաբագուկ Հայաստանում, Գեղամա լեռնաշղթայում, Երևան քաղաքից 35-40 կմ հարավ-սրևելք, Ազատ գետի վերնագավսաում, Ուղտուակունք գետի ակունքների շրջանակում։ Բարձրագույն կետը հյուսիս–արևելյան կողմում գտնվող Գեղասար լեռնագագաթն է (3443 մ), երկարությունը 12 կմ։


== Ծանոթագրություններ ==
Օլեգ Խասլավսկի

Օլեգ Լվովիչ Խասլավսկի (ռուս.՝ Олег Львович Хаславский, հուլիսի 8, 1948(1948-07-08), Տագանրոգ, Ռոստովի մարզ, ՌԽՖՍՀ, ԽՍՀՄ - դեկտեմբերի 19, 2021(2021-12-19), Տագանրոգ, Ռոստովի մարզ, Ռուսաստան), ռուս խորհրդային բանաստեղծ, թարգմանիչ։


== Կենսագրություն ==
Օլեգ Խասլավսկին ծնվել է 1948 թվականի հուլիսի 8-ին Տագանրոգում։ Հայրը բանասեր էր, մայրը՝ տնտեսագետ։ Մինչև յոթ տարեկան հասակը Օլեգը ծնողների հետ ապրել է Լվովում։ Դպրոցական տարիներին նա Նիկոլայ Բուտի և Վալենտինա Ռուսոյի մոտ պարապել է կոմբայնի գործարանի մշակույթի պալատի Տագանոգի գեղարվեստի ստուդիայում։
1964 թվականին, Տագանրոգի թիվ 10 միջնակարգ դպրոցն ավարտելուց հետո, Օլեգ Խասլավսկին ընդունվել է Տագանոգրի պետական մանկավարժական ինստիտուտի (ՏՊՄԻ) օտար լեզուների ֆակուլտետի ֆրանս-գերմանական բաժինը։ Այնտեղ սովորելու տարիներին նա վայելում էր դասախոս Յուրի Ֆելիչկինի հովանավորությունը, որի հետ ուներ ֆրանսիական պոեզիայի նկատմամբ ընդհանուր հետաքրքրասիրություն։ ՏՊՄԻ-ից Ֆելիչկինի հեռալուց հետո, Օլեգ Խասլավսկին 1972 թվականին հեռացվել է ինստիտուտից։ 1972 թվականին նա ավարտել է Կոլոմնայի մանկավարժական ինստիտուտի օտար լեզուների ֆակուլտետը։
1974-1986 թվականներին Օլեգ Խասլավսկին աշխատել է Տագանոգի հոգեբուժարանում որպես ախտահոգեբան։ 1980-1982 թվականներին աշխատել է Տագանոգի ռադիոտեխնիկական ինստիտուտի «Ռիթմ» հատուկ կոնստրուկտորական բյուրոյում։
1986 թվականին Օլեգ Խասլավսկին ընդունվել է Տագանոգի մետալուրգիական գործարան որպես խառատի աշակերտ, որտեղ աշխատել է մոտ մեկ տարի և ստացել 6-րդ կարգի խառատի որակավորում։
1986 թվականին Օլեգ Խասլավսկին նշանակվել է «Դելտա-ինֆորմ» միջազգային գիտական ուսումնական կենտրոնի նախագծի ղեկավար։ 1990-1992 թվականներին գիտական հետազոտությունների նպատակով գործուղվել է Բուլղարիա։ 1999-2003 թվականներին ապրել է Իսրայելում։
Տիրապետում է ֆրանսերենին, անգլերենին, բուլղարերենին, լեհերենին, ուկրաիներենին :
Թարգմանել է Ֆրանսուա Վիյոնի, Արթյուր Ռեմբոյի, Պոլ Վեռլենի, Շառլ Բոդլերի, Գիյոմ Ապոլիների, Մորիս Մետերլինկի, Կոնստանտի Իլդեֆոնս Գալչինսկու, Ցիպրիան Կամիլ Նորվիդի, Բոլեսլավ Լեսմյանի, Տարաս Շևչենկոյի բանաստեղծությունները, Տադեուշ Բորովսկու բանաստեղծություններն ու արձակը, Էդմոն Ռոստանի «Սիրանո դը Բերժըրակ» կատակերգությունը։
2002 թվականին ռուսերեն է թարգմանել Լուիս Քերոլի «Ալիսը Հրաշքների աշխարհում» գիրքը։
Սեփական բանաստեղծությունների հրատարակմանը երբեք չի ձգտել։ Առաջին ներկայացուցչական հրապարակումը տեղի է ունեցել միայն 2008 թվականին մոսկովյան «Կորոստել։ Նամակներ գավառից» ամսագրում։ Բանաստեղծությունների առաջին գիրքը, որը Օլեգ Խասլավսկին հրատարակել է 2009 թվականին, կոչվում էր «Ընտիր երկեր»։ 2014 թվականին Օլեգ Խասլավսկու բանաստեղծությունների ընտրանին տպագրվել է «Prosōdia» ամսագրի առաջին համարում։
Գրականությունից բացի, զբաղվում է նաև լուսանկարչությամբ, գեղանկարչությամբ։ Ռուսաստանի Դաշնության նկարիչների միության անդամ է։
Ապրում և աշխատում է Տագանրոգում։


== Գրականություն ==
Олег Хаславский. Избранное. — Таганрог: Антон, 2009. — 196 с. — ISBN 978-5-88040-065-2.
Олег Хаславский. Трилистник таганрогский. — Измаил: Чеширский Кот, 2010. — 32 с.
Олег Хаславский. На пышном берегу. — Красный Сулин: Сулинполиграфсервис, 2014. — 248 с. — ISBN 987-5-904839-09-3.


== Արտաքին հղումներ ==
Олег Хаславский на сайте «Ростов неофициальный»
Олег Хаславский. ТРИЛИСТНИК ТАГАНРОГСКИЙ


== Ծանոթագրություններ ==
Անանուխ երկարատերև

Անանուխ երկարատերև (լատ.՝ Mentha longifolia), պատկանում է խուլեղինջազգիների ընտանիքին, երկշաքիլավոր բազմամյա մոլախոտ է։ Սերմից ծլած բույսը առաջացնում է կարճ ցողունային ճյուղավորումներ։ Առաջին տարվա աշնանը կազմում են վարդանման խմբավորում, իսկ հաջորդ տարվա գարնանը շարունակում են արմատապալարային ճյուղավորումները։ Ծաղկի ցողունը հասնում է մինչև 40 սմ բարձրության։ Պտուղը քառասերմ է, հասունանալիս սերմերը հեշտությամբ թափվում են և աղտոտում են հողը։


== Տարածում ==
Հիմնականում տարածված է հյուսիսիային Եվրոպայում, Հյուսիսային Ամերիկայում և Ասիայի հյուսիսում։


== Հոմանիշներ ==
Mentha longifolia subsp. longifolia. Europe, northwest Africa
Mentha longifolia subsp. capensis (Thunb.) Briq. Southern Africa
Mentha longifolia subsp. grisella (Briq.) Briq. Southeastern Europe
Mentha longifolia subsp. noeana (Briq.) Briq. Turkey east to Iran
Mentha longifolia subsp. polyadena (Briq.) Briq. Southern Africa
Mentha longifolia subsp. typhoides (Briq.) Harley. Northeast Africa, southwest Asia
Mentha longifolia subsp. wissii (Launert) Codd. Southwestern Africa


== Պատկերասրահ ==

		
		
		


== Աղբյուրներ ==
Ռ․ Ս․ Կարապետյան,  Հայաստանի տարածված մոլախոտերի ատլաս, Երևան, «1980»։
Բուդանովկա (Կաշարսկի գյուղական համայնք)

Անվան այլ կիրառումների համար տե՛ս՝ Բուդանովկա (այլ կիրառումներ)Բուդանովկա (ռուս.՝ Будановка), գյուղ Ռուսաստանի Ռոստովի մարզի Կաշարսկի շրջանում։ Մտնում է Կաշարսկի գյուղական համայնքի կազմի մեջ։
Agapanthia intermedia

Agapanthia intermedia, կարծրաթևերի տեսակ բեղավորների ընտանիքից։


== Տարածում ==
Տարածված է Կենտրոնական Եվրոպայում։


== Նկարագիր ==
Բզեզի երկարությունը 7-ից 13 մմ։ Թռչելու ժամանակը մայիսից մինչ օգոստոս։


== Զարգացում ==
Տեսակի կյանքի տևողությունը տևում է մեկ տարի։


== Պատկերասրահ ==
Սովա (Լեկմայի վտակ)

Սովա (ռուս.՝ Сова), գետ Ռուսաստանում, հոսում է Կոմի Հանրապետությունում Կիրովի մարզում։ Գետաբերանը տեղակայված է Լեկմա գետի աջ ափին՝ 15 կմ հեռավորության վրա։ Գետի երկարությունը 20 կմ է։
Գետի ակունքը գտնվում է արևելքում Բաշարովո գյուղում, Սովա գյուղից 5 կմ արևմուտք։ Գետը հոսում է հյուսիս գրեթե անմարդաբնակ վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100031914
Կոդը ըստ հիդրոլոգիական հետազոտության (ՌԴ) — 111103191
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ընդվզող մարդը

«Ընդվզող մարդը», Ալբեր Կամյուի էսսեն, որը վերլուծում է «Ընդվզող մարդը»ության և հեղափոխության մետաֆիզիկական և պատմական զարգացումը հասարակության մեջ, հատկապես Արևմտյան Եվրոպայում։
Կամյուն Ընդվզող մարդը սկսել է գրել 1950 թվականի փետրվարին։ Մեկ տարի անց՝ 1951 թվականի մարտին, գրքի հիմնական մասը լրացել է։ Առանձին գլուխներ՝ Նիցշեի և Լոտրեմոնի մասին, տպագրվել են ամսագրերում՝ մինչ գիրքը լույս տեսնելը։ «Ընդվզող մարդը» հրատարակվել է 1951 թվականին՝ Գալիմար հրատարակչությունում։


== Ազդեցություն ==
Քամյուն կապում է գրողների, նկարիչների, քաղաքական գործիչների, հեղափոխականների, ինչպիսիք են՝ Կարլ Մարքսը, Ֆրիդրիխ Նիցշեն, Գեորգ Վիլհելմ Ֆրիդրիխ Հեգելը, Մարկիզ դը Սադը, Լուի Անտուան Սեն-Ժյուստը, Միխայիլ Բակունին, Արթյուր Ռեմբոն, Վլադիմիր Լենինը, Սերգեյ Նեչաևը, Ժան-Ժակ Ռուսոն, Ադոլֆ Հիտլերը, Մաքս Շտիրները, Իվան Կալյաևը, Անդրե Բրետոնը, Ժոզեֆ դը Մեստրը, Լոտրեամոնը, Տիտուս Լուկրեցիուս Կարուսը, Էպիկուրոսը, Մաքս Շելերը, Ֆեոդոր Դոստոևսկին, Դմիտրի Պիսարևը, փորձելով նկարել «Ընդվզող մարդը» մարդու պատմական և գեղարվեստական ​​դիմանկարը։
Ֆրեդ Ռոզեն ուսումնասիրել է Սիմոնա Վեյի գաղափարների ազդեցությունը «Ընդվզող մարդը»-ում Կամյուի մտածողության վրա։ Նրա կարծիքով, Կամյուն ընդունել է մարքսիզմի քննադատությունը և «Ընդվզող մարդը» որպես արհեստավորի հայեցակարգը։ Գեորգ Սելֆերը վերլուծել է Կամյուի և Ֆրիդրիխ Նիցշեի միջև զուգահեռները փիլիսոփայական գեղագիտության մեջ և հայտնաբերել զգալի նմանություններ և խորը տարբերություններ։


== Ծանոթագրություններ ==


== Արտաքին հղումներ ==
Ընդվզող մարդը bookmark.am֊ում
Ժան դը Լաբրյուեր

Ժան դը Լա Բրյուեր (ֆր.՝ Jean de La Bruyère, օգոստոսի 16, 1645(1645-08-16), Փարիզ - մայիսի 10, 1696(1696-05-10), Վերսալ), ֆրանսիացի հայտնի փիլիսոփա, բարոյախոս, էսսեիստ, «Բնավորություններ» (1687, լրիվ վերնագիրը՝ «Les Caractères de Théophraste, traduits du grec, avec les Caractères ou les Moeurs de ce siècle») երկի հեղինակ։
Քեռու նյութական աջակցության շնորհիվ իր ժամանակի համար փայլուն կրթություն է ստացել։ Ուսումնասիրել է իրավունք, հետագայում աշխատել գանձապետարանում։ Եղել է մեծն  իշխան Կոնդեի թոռան՝ Լյուդովիկ Երրորդ Բուրբոնի դաստիարակը։ Իր գլխավոր երկը՝ «Բնավորությունները», հրատարակել է 1688 թվականին (հետագայում շարունակել է վերամշակել և վերջին տարբերակը լույս է ընծայել 1696 թվականին)։ Այն կազմված է ոչ ծավալուն էսսեներից, որոնցում կերտել է իր ժամանակակից անվանի անձանց երգիծական դիմանկարները, սուր քննադատության ենթարկել հասարակությանը և դրանով իսկ բազմաթիվ հակառակորդներ ու թշնամիներ ձեռք բերել։ Վերջիններիս մեջ քիչ չէին ազդեցիկ անձինք, ովքեր խանգարել, խոչընդոտել են նրան, 1691 թվականին տապալել են նրա ընտրվելը Ֆրանսիական ակադեմիայի անդամ։ Այդուհանդերձ, երկու տարի անց նրան հաջողվել է դառնալ ակադեմիկոս։ Կյանքի վերջին տարիներն անց է կացրել Լիոնում, այնտեղ էլ հրատարակել է «Բնավորություններ»-ի վերջին գլուխը, որտեղ խոստովանել է, որ մարդկային բնույթի այն հատկանիշները, որոնք նախկինում արժանացել են իր սուր քննադատությանը, չպետք է մերժվեին այդքան հատու կերպով։


== Ծանոթագրություններ ==


== Գրականություն ==
Венгерова З. А. (1890–1907)։ «Лабрюер, Жан»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Чуйко, Владимир Викторович. Французский Теофраст Archived 2022-01-23 at the Wayback Machine. / журнал "Наблюдатель", №o 1, 1891.
La Harpe, «Cours de Litté r.» (2-я ч.)
D’Olivet, «Éloge de L.» (1729)
Suard, «Notice sur L.» (1781)
Vict. Fabre, «Éloge de L.»
Chateaubriand, «Genie du Christ.» (3-е ч.)
Sainte-Beuve, «Portraits Litt éraires», «Lundis», «Nouveaux Lundis». Caboche, «L.» (1844)
Walckenaë r, «Études et Remarques sur L.» (в изд. 1845)
Silvestre de Sacy, «Vari étés morales et littéraires»
Taine, «Nouveaux Essais de Critique et d’Histoire» (1865)
Vinet, «Moralistes des XVI et XVII s.»; Prevost-Paradol, «Moralistes français» (1865)
Damien, «Études sur L. et Malebranche» (1866)
Fournier, «La Comé die de L. etc.». На русский язык «Характеры» переведены Н. Ильиным (М., 1812).


== Արտաքին հղումներ ==

Կենսագրությունը (ֆրանսերեն)
Ժան դը Լաբրյուերի գործերը Գուտենբերգ նախագծում
http://frenchphilosophes.weebly.com/la-bruyegravere.html
Աննա Գաբրիել

Աննա Գաբրիել Սաբատե (իսպ.՝ Anna Gabriel Sabaté, սեպտեմբերի 13, 1975(1975-09-13), Սալյենտ, Bages, Բարսելոնայի պրովինցիա, Կատալոնիա, Իսպանիա), կատալոնացի ձախ քաղաքական գործիչ, սոցիալական մանկավարժ, իրավունքի ադյունկտ։ Հակակապիտալիզմի և Կատալոնիայի անկախության շարժման գաղափարախոսությունների կողմնակից է։ 2003-2011 թվականներին եղել է Սալյենտի քաղաքապետարանի խորհրդական, 2015-2017 թվականներին «Ժողովրդական միասնության թեկնածու» (որի կազմում ընդգրկվել է 2002 թվականից) կուսակցության անդամ՝ Կատալոնիայի 11-րդ գումարման խորհրդարանի պատգամավոր։


== Կենսագրություն ==
Աննա Գաբրիելը ծնվել է 1975 թվականին Սալյենտում՝ հանքափորների ընտանիքում։ Աննայի հայրը՝ Մինաս դե Ռիոտինտոն, Ուելվա պրովինցիայի Մինաս դե Ռիոտինտոյից տեղափոխվել է Կատալոնիա, որտեղ աշխատանքի է տեղավորվել հանքում։ Աննայի մայրը ծնվել է հանքափորերի ընտանիքում, որոնք ծնունդով Մուրսիայից էին և ընդգրկված էին Կատալոնիայի Միավորված սոցիալիստական կուսակցությունում։ Աննայի պապն ու նախապապը աշխատանքի ազգային կոնֆեդերացիայի անդամ են եղել։
Աննա Գաբրիելը սոցիալական մանկավարժության ոլորտում դիպլոմավորված մասնագետ է, ստացել է նաև իրավաբանական կրթություն։ Բարսելոնայի ինքնավար համալսարանում աստացել է MBA-ն աշխատանքային իրավունքի ոլորտում, որտեղ նա նաև դասավանդել է պետության և իրավունքի պատմություն։
Գաբրիելը քաղաքական գործունեությամբ զբաղվել է 16տարեկանից, եղել է տեղի հակաֆաշիստական կազմակերպությոան կազմում։ Ուսումն ավարտելուց հետո մունիցիպալ մակարդակում տարբեր իշխանական մարմիններում աշխատել է որպես մանկավարժ և մասնակցել Կատալոներեն լեզվի ասոցիացիայի համակարգող մարմնի հաստատմանը։ 2002 թվականին միացել է «Ժողովրդական միասնության թեկնածության» աշխատանքներին և ընդգրկվել Սալյենտի կուսակցության հիմնադիր խմբում։ 2003 թվականին Աննա Գաբրիելն ընտրվել է Սալյենտի քաղաքապետարանի խորհրդական, «Ժողովրդական միասնության թեկնածու» կուսակցությունից մասնակցել է 2007 թվականի տեղական ինքնակառավարման մարմինների ընտրություններին, ինչպես նաև մինչև 2011 թվականը եղել է ընդդիմության խորհրդական։ 2012 թվականին Աննա Գաբրիելը մասնակցել Է Կատալոնիայի խորհրդարանական ընտրություններին, սակայն պարտություն է կրել։ 2013-2015 թվականներին աշխատել է «Ժողովրդական միասնության թեկնածության» խորհրդարանական խմբի շտաբում որպես համակարգող։
2016 թվականի հունվարի 10-ին Աննա Գաբրիելն իր կուսակցության անունից Կատալոնիայի խորհրդարանում ելույթ է ունեցել Կատալոնիայի Ժեներալիտետի նախագահի պաշտոնում Կառլես Պուչդեմոնի թեկնածության շուրջ և քվեարկել նրա նշանակման օգտին։ 2017 թվականի հոկտեմբերի 27-ին Աննա Գաբրիելը ներկա է գտնվել Կատալոնիայի խորհրդարանում Կատալոնիայի հանրապետության հռչակման հարցով քվեարկությանը։
2017 թվականի դեկտեմբերի 22-ին Իսպանիայի Գերագույն դատարանը գործ է հարուցել Աննա Գաբրիելի դեմ՝ խռովությանը մասնակցելու մեղադրանքով։ Դատավոր Պաբլո Լյարենան Աննա Գաբրիելին կանչել է 2018 թվականի փետրվարի 21-ին իր գործով ցուցմունք տալու օրակարգով, սակայն դրանից մի քանի օր առաջ, վախենալով Իսպանիայում դատական հետապնդումից, նա հրաժարվել է ցուցմունք տալ՝ լքելով երկիրը և հաստատվելով Ժնևում։ Իսպանիայի տարածքում հետախուզման է հայտարարվել 2018 թվականի փետրվարի 23-ին։


== Ծանոթագրություններ ==


== Արտաքին հղումներ ==
Интервью с Анной Габриэль(իսպ.)
Կյուրինի գավառակ

Կյուրին, գավառ պատմական Փոքր Հայքում, իսկ ապա գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Վարչական կենտրոնը Կյուրին քաղաքն է։


== Պատմություն ==
Գավառակը տարածքը համապատասխանում է Փոքր Հայքի Երրորդ Հայք պրովինցիայի Գառնակ (Կառնակ) գավառին։ Եղել է Սսի կաթողիկոսության թեմերից մեկը։
Ըստ թուրք վալիի ներկայացված տվյալների 1915 թվականի Մեծ եղեռնի ժամանակ բռնագաղթեցվել է 7706 հայ։


== Բնակչություն ==
1880-ական թվականներին ուներ 9000 հայ բնակիչ։ 1910 թվականին ուներ 55307 բնակիչ, որից 26820-ը՝ հայ։ 1915 թվականի նախօրեին գավառակն ուներ 15800 հայ բնակիչ, որից 14000-ը՝ քաղաքում, իսկ 1800-ը՝ գյուղերում։


== Տնտեսություն ==
Բնակչության հիմնական զբաղմունքը երկրագործություն, անասնապահությունն, արհեստներն ու առևտուրն էր։


== Վարչական բաժանում ==
1910 թվականին գավառակն ուներ 3 գյուղախումբ՝ 54 գյուղով


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վլադիմիր Սկալիչկա

Վլադիմիր Սկալիչկա (չեխ․՝ Vladimír Skalička, օգոստոսի 19, 1909(1909-08-19)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - հունվարի 17, 1991(1991-01-17) կամ 1991[…], Պրահա, Չեխիայի և Սլովակիայի Ֆեդերատիվ Հանրապետություն), չեխ լեզվաբան։ Չեխոսլովակիայի ԳԱ թղթակից անդամ (1964)։ Սովորել է Պրահայում, Բուդապեշտում, Հելսինկիում (1927-1933)։ 1936 թվականից՝ Կարլովի համալսարանի (Պրագա) դասախոս, պրոֆեսոր (1946 թվականից)։ Պրագայի լեզվաբանական խմբակի անդամ։ Հետազոտում է տեսական լեզվաբանության և լեզվաբանական տիպաբանության խնդիրները։ Տիպաբանության մեջ համակարգային ֆունկցիոնալ ուղղության բնույթաբանության հիմնադիրն է։


== Ծանոթագրություններ ==
Տոռեպերոխիլ

Տոռեպերոխիլ (իսպ.՝ Torreperogil)՝ մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լա Լոմա շրջանում։ Տարածքը կազմում է 90.1 կմ2։ Բնակչությունը՝ 7516 մարդ (2010 թվականի տվյալներով)։ Պրովինցիայի վարչական կենտրոնից գտնվում է 66 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Portal web de Torreperogil Archived 2008-04-15 at the Wayback Machine.
Torreperogil Rock&Blues Festival Archived 2008-04-11 at the Wayback Machine.
Historia de Torreperogil
Festival de la Canción de Autor de Torreperogil
Blog personal de los torreños María José y Antonio Archived 2019-06-12 at the Wayback Machine.
Blog de la Adoración Nocturna de Torreperogil
Ոսկե Ավազներ

Ոսկե Ավազներ (բուլղ.՝ Златни пясъци), Բուլղարիայի ծովափնյա առողջարանային հանգստավայր։ Գտնվում է ազգային պարկի տարածքում, Վարնայից 18 կմ դեպի հյուսիս–արևելք։ Առողջարանային հանգստավայր է 1957 թվականից։
Հանգստավայրում ձմեռը մեղմ է (հունվարին միջին ջերմաստիճանը 2 °C է), ամառը՝ տաք (հուլիսի միջին ջերմաստիճանը՝ 22.5 °C)։ Տարեկան տեղումների քանակը միջինում կազմում է 430 մմ։
Բուժման համար օգտագործվում են բնական միջոցներ՝ ծովային կլիմա, արևի ուլտրամանուշակագույն ճառագայթներ, աղերով և միկրոտարրերով հարուստ ծովային ջուր, բուժական ցեխ և դեղաբույսերի տարբեր տեսակներ։
Ոսկե Ավազներում կան բազմաթիվ հանգստյան տներ, հյուրանոցներ, առողջարաններ, բուժական վաննաներ, ռեստորաններ և ժամանցի այլ վայրեր։
Տեսարժան վայրերի թվին են դասվում Սուրբ Հովհաննես Մկրտչի մատուռը, Ալաջի ժայռային վանքը (XIV դար) և հանքային ջրի աղբյուրներ։


== Զարգացումը ==

Վարնայի և Բալչիկի միջև ընկած հնագույն անտառներն առաջին անգամ հիշատակվել են Պլինիոսի կողմից՝ որպես առասպելական գաճաճների տուն, ուր այցելել էին Արգոնավորդները։ Մինչև 1950-ական թվականներն այն գրեթե բնակեցված չէր, սակայն օգտագործվում էր զբոսանքների նպատակով։
Որպես հանգստավայր այն սկսեց կիրառվել 1957 թվականից և երկու տասնամյակների ընթացքում վերափոխվեց հանգստյան ժամանակակից համալիրի։
1990-ական թվականներին Ոսկե Ավազները մասնավորեցվեցին և 2000-ականներին դարձան ներդրումների գայթակղիչ վայր։ Ի սկզբանե նախատեսված լինելով 13 000 հյուրանոցային մահճակալների համար՝ 2007 թվականի դրությամբ այն ուներ շուրջ 30 000 հաշվառված մահճակալներ, սակայն ըստ Վարնայի զբոսաշրջային ժողովի աղբյուրների՝ իրական քանակը շատ ավելի բարձր է. ըստ որոշ ոչ պաշտոնական տվյալների՝ շուրջ 90 000։ Ներկայումս հյուրանոցների գերակշիռ մասն առաջարկում է ամեն ինչ ներառող ծառայություն։
Տաք հանքային ջուրը հոսում է Ֆրանգա բարձրավանդակի աղբյուրներից և թափվում սաղարթախիտ անտառների վրայով՝ ձևավորելով Ոսկե Ավազների ազգային պարկը և դարձնելով քաղաքը Արևելյան Եվրոպայի ամենահայտնի զբոսաշրջային կենտրոններից մեկը։


== Պատկերներ ==

Ոսկե Ավազները հարուստ է բազմաթիվ հյուրանոցներով, առանձնատներով, բնակարանային շինություններով, սպա կենտրոններով, ռեստորաններով, ակումբներով, խաղատներով, առևտրի և զվարճանքի կենտրոններով, սպորտային հաստատություններով և այլն։


== Ծանոթագրություններ ==


== Արտաքին հղումներ ==
Պաշտոնական կայք
Ադրբեջանի Ազգային ժողովի 5-րդ գումարման պատգամավորների ցանկ

Ադրբեջանական Հանրապետության խորհրդարանը՝ Միլլի Մեջլիսը (Ազգային Ժողովը) Ադրբեջանական Հանրապետության բարձրագույն օրենսդիր մարմինն է։ Ադրբեջանական Հանրապետության Ազգային Ժողովի 5-րդ գումարման ընտրությունները տեղի են ունեցել 2015 թվականի նոյեմբերի 1-ին։
Ադրբեջանի 2015 թվականի նոյեմբերի 1-ի խորհրդարանական ընտրությունների արդյունքով Ազգային Ժողով է ընտրվել 125 պատգամավոր, որոնցից 75-ը իշխող Նոր Ադրբեջան կուսակցությունից են։
5-րդ գումարման Միլլի Մեջլիսի նախագահ է ընտրվել Օքթայ Ասադովը, առաջին փոխնախագահ՝ Զիյաֆեթ Ասկերովը, փոխնախագահներ Բահար Մուրադովան և Վալեh Ալեսկերովը։ Պատգամավորների ընդհանուր թվից 104-ը՝ տղամարդ է, 21-ը՝ կին։ Գումարման ամենատարիքով պատգամավորն է Զեյնաբ Խանլարովան (1936 թ.), իսկ ամենաերիտասարդը՝ Շահին Իսմայիլովը (1986 թ.):


== Նախագահ և տեղակալներ ==


== Պատգամավորների ընթացիկ ցանկ ==


== Ծանոթագրություններ ==


=== Նշումներ ===


== Արտաքին հղումներ ==
Պաշտոնական կայք (անգլ.) (ադրբ.)
Մարիա Թերեզա Տոսկանացի

Մարիա Թերեզա Տոսկանացի (իտալերեն՝ Maria Teresa d'Asburgo-Lorena di Toscana, մարտի 21, 1801(1801-03-21), Վիեննա, Հաբսբուրգի միապետություն - հունվարի 12, 1855(1855-01-12), Թուրին, Իտալիա), Սարդինիայի թագավորության թագուհին (1831-1849): 
Իտալիայի առաջին թագավորի մայրը։


== Կենսագրություն ==
Տոսկանայի մեծ դուքս Ֆերդինանդ III-ի և Լուիզա Մարիա Բուրբոն Սիցիլիացու դուստրը։ Մարիա Թերեզան ծնվել է Վեննայում, Նապոլեոն 1-ի զորքի ներխուժումից հետո, ծնողների աքսորման ժամանակ։ Նրա ծնվելուց մեկ տարի անց, մայրը մահանում է։
1814 թվականին վերականգնումից հետո Մարիա Թերեզան ընտանիքի հետ տեղափոխվում է Վյուցբուրգ։
1817 թվականի սեպտեմբերի 30-ին Ֆլորենցիայում ամուսնանում է Սարդինիայի ապագա թագավոր արքայազն Կառլ Ալբերտի հետ։ Նրանք ունենում են երեք երեխա։

Վիկտոր Էմանուիլ II (1820-1878)
Ֆերդինանդ (1822-1855)
Մարիա Քրիստինա (1826-1827)Մարիա Թերեզան երկար ժամանակ է հատկացրել երեխաների կրթությանը։
1831 թվականի ապրիլի 27-ին մահացել է Կառլ Ֆելիքսը։ Մարիա Թերեզան ամուսնու հետ հռչակվել են նոր թագուհի և թագավոր։


== Գրականություն ==
Семёнов И. С. Европейские Династии. Полный Генеалогический Справочник. - М.: Издательство «Энциклопедия», издательский дом «Инфра-М», 2006.
Марта Шад. Власть и мифы. Великие династии. Королевский дом Италии - М.: «Мой Мир», 2004.


== Ծանոթագրություններ ==
Կաթի արդյունաբերություն

Կաթի արդյունաբերություն, սննդի արդյունաբերության ճյուղ, միավորում է կենդանական յուղ, պանիր, խտացրած կաթ և կաթի փոշի, կաթի պահածո, պաղպաղակ և այլ կաթնամթերք արտադրող ձեռնարկությունները։
Հայաստանում կաթնամշակությունն ունի բազմադարյան ավանդույթ։ Ս. Աբովյանը 1898 թվականին Լոռիում և Ախալքալաքում հիմնադրել է կաթնատնտեսական ֆերմաներ, Անդրկովկասում առաջինը կազմակերպել եվրոպական պանիրների արտադրությունը։ Այնուամենայնիվ, մինչև երկրում խորհրդային վարչակարգի հաստատումը, արտադրությունը հիմնականում եղել է տնայնագործական։
Մալչևցի

Մալչևցի (ուկրաիներեն՝ Мальчівці), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Մալչևցի գյուղում բնակվում էր 594 մարդ։ Բնակավայրը զբաղեցնում է 28,8 կմ² տարածք։ Բնակչության խտությունը կազմում էր 20,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորոլյովո (այլ կիրառումներ)

Կորոլյովո, կարող է վերաբերել՝

Կորոլյովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Կորոլյովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կորոլյովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Դևեբոյնի լեռնանցք (Պոնտական լեռնահամակարգ)

Դևեբոյնի լեռնանցք, լեռնանցք Պոնտական լեռնահամակարգում, Ադինա քաղաքից մոտ 11 կմ հարավ։ Նշանակաված է Կովկասի 5 վերստանոց քարտեզում։


== Ծանոթագրություններ ==
Օսելոկ (Պոդչերյեի վտակ)

Օսելոկ (ռուս.՝ Оселок), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոդչերյա գետի աջ ափին՝ 49 կմ հեռավորության վրա։ Գետի երկարությունը կազմում է 48 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ — 03050100212103000061890
Կոդը ըստ հիդրոլոգիական հետազոտության (ՌԴ) — 103006189
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(1862) Ապոլոն

(1862) Ապոլոն (անգլ.՝ Apollo), աստերոիդ ապոլոնի ընտանիքում։ Հայտնաբերվել է 1932 թվականի ապրիլի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 1,470091 ա. մ., առավելագույնը մոտենում է 0,6471 ա. մ. հեռավորության վրա և հեռանում 2,2931 ա. մ., իսկ Երկրի ուղեծրին Ապոլոն աստերոիդը նվազագույնը մոտենում է 0,0259 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 651,05 երկրային օրվա ընթացքում, իր ուղեծրով շարժվելով միջինում 0,552952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,35° անկյուն։
Ըստ Տոլենի սպեկտրալ դասակարգման պատկանում է Q դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1862) Ապոլոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայկ Թումանյան

Հայկ Ղազարի (Լազարի) Թումանյան (մայիսի 12, 1901(1901-05-12), Թիֆլիս, Ռուսական կայսրություն - 1971, Մոսկվա, ԽՍՀՄ), խորհրդային բանակի քաղաշխատող, գեներալ-լեյտենանտ (1945), ԽՄԿԿ անդամ (1917)։
Ծագումով Լոռվա Դսեղ գյուղից է։


== Գործունեություն ==
Վրաստանում հեղափոխական գործունեության համար 1919 թվականին ձերբակալվել էր։ 1924 թվականին ավարտել էր Մոսկվայի Յա. Սվերդլովի անվան կոմունիստական համալսարանը, 1929 թվականին՝ Մ. Ֆրունզեի անվան ռազմական ակադեմիայի արևելյան ֆակուլտետը։ 1930-1933 թվականներին աշխատել էր Չինաստանում, 1937 թվականին՝ Իսպանիայում։ Եղել էր Վ. Կույբիշևի անվան ռազմաինժեներական ակադեմիայի զինկոմ։ Հայրենական Մեծ պատերազմի սկզբին Բելառուսիայում կազմակերպել էր առաջին պարտիզանական ջոկատները, գլխավորել 4-րդ Լենինգրադյան պարտիզանական գունդը։ 1942-1946 թվականներին աշխատել էր որպես կորպուսի ռազմական կոմիսար, բանակի ռազմական, խորհրդի անդամ։ Մասնակցել էր Ելեցի և Վորոնեժի մարտերին, Ստալինգրադյան ճակատամարտին, Կորսուն-Շևչենկովսկիի օպերացիային, Ռումինիայի, Հունգարիայի, Ավստրիայի, Չեխոսլովակիայի ազատագրմանը։ Ետպատերազմյան տարիներին եղել էր սովետական բանակի Զրահատանկային և մեքենայացված զորքերի ակադեմիայի քաղբաժնի պետ, աշխատել ԽՍՀՄ պաշտպանության մինիստրության Կենտրոնական ապարատում։


== Պարգևներ ==
Պարգևատրվել է Լենինի 2, Կարմիր դրոշի 6, Սուվորովի 2-րդ, Կուտուզովի 1-ին, Բոգդան Խմելնիցկու 1-ին աստիճանի, Աշխատանքային կարմիր դրոշի, Կարմիր աստղի շքանշաններով և մեդալներով։
Գլուխների որսորդը

«Գլուխների որսորդը» (անգլ.՝ The Bounty Hunter), կատակերգական դետեկտիվ ՝ ռեժիսոր Էնդի Թենանտ։ 2011 թվականին նոմինացվել է «Ոսկե ազնվամորի» մրցանակի չորս կատեգորիայում ՝ «Վատագույն ֆիլմ», «Վատագույն դերասան», «Վատագույն դերասանուհի», «Վատագույն էկրանային զույգ»։


== Սյուժե ==
Գլխավոր հերոսը`Մայլոն նախկին ոստիկան է, և այժմ գլուխների որսորդ է, որը ներգրավված է փախուստի մեջ գտնվող հանցագործների որոնման մեջ։ Նա առաջադրանք է ստանում գտնել և բանտ ուղարկել լրագրող Նիկոլին, որը չի ներկայացել դատարան լրագրողական հետաքննության պատճառով, որում ներգրավված են Մայլոյի նախկին գործընկերները։ Իրավիճակի հեգնանքն այն է, որ Նիկոլը Միլոյի նախկին կինն է։ Լրագրողին օգնում է նրա ընկեր և գործընկեր Ստյուարտը։ Գործողությունները տեղի են ունենում ազգային տոնի և ամուսնության տարեդարձի նախօրեին։
Ամուսնության տարիների ընթացքում մանրակրկիտ ուսումնասիրելով իր «նախկին» -ի սովորությունները`պրոֆեսիոնալ ոստիկան Մյլոն գտնում է Նիկոլին։ Նրանց հետապնդում է կոռումպացված ոստիկան` Էրլը, որի գործունեությունը հետաքննում է Նիկոլը։ Էրլը որսում է զույգին և փորձում է նկարել Նիկոլին, և նա միայն հրաշքով է կարողանում փրկվել։ Զույգը թաքնվում է փոքրիկ հյուրանոցում, որտեղ ժամանակին անցկացրել են իրենց մեղրամիսը։ Նիկոլը փորձում է ազատվել և փախչել, բայց Մայլո կրկին գտնում է նրան։ Զույգը ստիպված է շարունակել հետաքննությունը գոլֆի ակումբում, դաջվածքի սրահում։ Արդյունքում Մայլոն և Նիկոլը հասնում են ապացույցների պահեստ, որի ընթացքում Էրլը փորձել է առգրավել թմրանյութերի մեծ խմբաքանակ։ Կրակոցների արդյունքում հանցագործը ձերբակալվել է, իսկ նախկին ամուսինները վերականգնում են հարաբերությունները։ Վերջում Մայլոն փախստական հանցագործին տեղափոխում է բաժանմունք։ Այնուհետև, ոստիկանի վրա հարձակվելու պատճառով, հայտնվում է հարևան խցում։ Նախկին ամուսինները նշում են իրենց տարեդարձը բարերի միջոցով։


== Դերերում ==


== Ծանոթագրություններ ==
Հայաստանի Առաջին խումբ 2019-20 (ֆուտբոլ)

«Հայաստանի Առաջին խումբ 2019-20ը» Հայաստանի ֆուտբոլի առաջնության Առաջին խմբի 28-րդ առաջնությունն է։ Առաջնությունը սկսվել է 2018 թվականի օգոստոսի 6-ին։


=== Մարզադաշտեր ===


== Մրցաշարային աղյուսակ ==


== Տես նաև ==
Հայաստանի Բարձրագույն խումբ 2019-20
Հայաստանի ֆուտբոլի գավաթ 2019-20


= Արտաքին հղումներ =
Էջը soccerway.com կայքում


== Ծանոթագրություններ ==
4Minutes Left (ալբոմ)

4Minutes Left, հարավկորեական 4Minute խմբի առաջին ամբողջական ստուդիական ալբոմ։ Այն թողարկվել է 2011 թվականի ապրիլի 5-ին։


== Ալբոմի մասին ==
Մարտի 24-ին թողարկվեց Հյոնայի թիզերը, հաջորդ օրը տեղադրվեց Ջիյունինը։ Մարտի 26-ին թողարկվեց Ջիհյոնի թիզերը, մարտի 27-ին՝ Գայունինը, իսկ վերջինը՝ Սոհյոնի թիզերը թողարկվեց մարտի 28-ին։
«Mirror Mirror» գլխավոր երգի երաժշտական տեսահոլովակը թողարկվեց 2011 թվականի ապրիլի 5-ին։ Վաճառվել է ալբոմի 37 727 օրինակ։


== Երգերի ցանկ ==


== Հիթ շքերթներում դիրքեր ==


== Ծանոթագրություններ ==


== Արտաքին հղումներ ==
 «Heart to Heart»
 «Mirror Mirror»
Բյուրակն (Քոչհիսարի գավառ)

Անվան այլ կիրառումների համար տե՛ս՝ Բյուրակն (այլ կիրառումներ)Բյուրակն, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։ Գտնվում էր Սեբաստիա քաղաքից 13-14 կմ հարավ-արևելք։


== Անվան ստուգաբանություն ==
Բյուրակն է կոչվել այստեղ Բյուրակնի շրջանից տեղափոխված բնակիչների պատճառով։


== Աշխարհագրություն ==
Գյուղի մոտակայքում կային 1000-ի հասնող աղի լճակներ։


== Պատմություն ==
Բնակչությունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XIX դարի սկզբներին ուներ ընդամենը 10 տուն հայ բնակիչ։ 1915 թվականի նախօրեին ուներ 200 տուն՝ 1700 հայ բնակչով։


== Պատմամշակութային կառույցներ ==
Բյուրակն ուներ Ս. Մինաս անունով նոր և 1268 թվականին կառուցված հին եկեղեցի։


== Կրթություն ==
Գյուղն ուներ հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բալարդ շրջան (Կենտուկի)

Բալարդ շրջան (անգլ.՝ Ballard County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 650 կմ² է, բնակչությունը՝ 8.249 մարդ (2010 թ. տվյալներով)։ Շրջկենտրոնն է Վիքլիֆ բնակավայրը։ Կազմավորվել է 1842 թ.։
Քրիս Փոլ

Քրիստոֆեր Էմանուել Փոլ (անգլ.՝ Christopher Emmanuel Paul, ծնվ.` մայիսի 6, 1985 թ.), ամերիկացի պրոֆեսիոնալ բասկետբոլիստ, խաղարկող, Բասկետբոլիստների ազգային ասոցիացիա (National Basketball Players Association, կրճատ՝ NBPA) արհմիության փոխնախագահ։ Ներկա պահին հանդես է գալիս Բասկետբոլի ազգային ասոցիացիայի (NBA) «Ֆինիքս Սանս» ակումբում։
Ծնվել և մեծացել է Հյուսիսային Կարոլինայի Լյուիսվիլ համայնքում (Ֆորսիթ շրջան)։ Հաճախել է Վեսթ Ֆորսիթի ավագ դպրոց, որտեղ անցկացնելով ընդամենը երկու ակադեմիական մրցաշրջան, արժանացել է McDonald's All-American ճանաչողական մրցանակին։ Դպրոցն ավարտելուց հետո Փոլն ընդունում է մոտակա Ուեյք Ֆորեսթի համալսարանի կրթաթոշակային ծրագիրը՝ այնտեղի բասկետբոլի հավաքականում անցկացնելով 2 տարի, որից հետո մուտք է գործում NBA-ի 2005 թվականի դրաֆթ։ Դրաֆթում ընտրվելով «Նյու Օռլեանս Հորնեթսի» կողմից՝ Փոլն սկսում է տպավորիչ հանդես գալ իր առաջին մրցաշրջանում, որի ավարտից հետո ստանում է «NBA-ի տարվա նորեկ» մրցանակը։ Բացի այդ՝ փոլը 5 անգամ ճանաչվել է All-Star (5 անգամ մասնակցել է բոլոր աստղերի ամենամյա հանդիպմանը) և բազմաթիվ անգամներ արժանացել All-NBA և All-Defensive ճանաչողական մրցանակներին։
Միացյալ Նահանգների բասկետբոլի ազգային հավաքականի անդամ է, որի կազմում երկու անգամ դարձել է օլիմպիական ոսկե մեդալակիր՝ Պեկինի և Լոնդոնի օլիմպիական խաղերում։
Բասկետբոլից դուրս, Փոլը նշմարելի հաջողությունների է հասել նաև բոուլինգ սպորտաձևում` մասնակցելով բազմաթիվ երիտասարդական և աստղային բոուլինգ-իրադարձությունների` որպես «CP3» կոչվող հիմնադրամի տնօրեն, որն ստեղծված է օգնելու Լուիզիանա նահանգում Կատրինա փոթորկից տուժածներին։


== Անձնական կյանք ==
2011 թվականի սեպտեմբերի 10-ին ամուսնացել է Ջեյդա Քրոլիի հետ, ում հետ դեռ ընկերություն էր անում քոլեջում սովորելու տարիներից։ Նրանք ունեն երկու երեխա՝ Քրիստոֆեր Էմանուել Փոլ կրստերը (ծնված 2009 թ. մայիսի 23) և Քեմրին Ալեքսիս Փոլը (ծնված (2012 թ. օգոստոսի 16))։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-08-01 at the Wayback Machine.
NBA.com էջ
Էջը բասկետբոլ-ռեֆերենսում Archived 2013-05-12 at the Wayback Machine.
Եղեգները չխոնարհվեցին

Եղեգները չխոնարհվեցին, Ստեփան Ալաջաջյանի վեպը հրատարակված 1979 թվականին։


== Սյուժե ==
Վեպը նվիրված է եղեռնից փրկված հայ մարդկանց, որոնք վերադարձան Կիլիկիա՝ հայկական ինքնավար պետականություն ստեղծելու հույսով ու խաբվեցին եվրոպական դիվանագիտությունից, ապա 1921 թվականին հերոսական կռիվ մղելով թշնամու դեմ, ապաստան գտան Մերձավոր Արևելքի հյուրընկալ ժողովուրդների մոտ։


== Կերպարներ ==
Փառեն, վարժապետ
Արամ, մարտիկ համար 1
Կարո, մարտիկ համար 2
Ֆռնուզցի Եղիա, մարտիկ համար 3
Միքայել, մարտիկ համար 4
Ենոք, Դշխուհու հայրը
Ժանգ Սեդրակ, մարտիկ համար 5
Բու Մանուկ, մարտիկ համար 6
Ծերունի Թումաս, Արամի հայրը
Վարդապետ, Զեյթունի քահանա
Դշխուհի, Ենոքի դուստրը
Օսան, Միքայելի կինը
Թրվանդա, Արամի մայրը
Փոփո, մարտիկ համար 7
Կատարինե, Փոփոյի ընկերուհին
Տրդատ, մարտիկ համար 8
Դյուրե, ֆրանսիացի սերժանտ
Բեկնազարյան

Բեկնազարյան, հայկական ազգանուն։


== Ազգանունը կրողներ ==
Գարուշ Հովհաննեսի Բեկնազարյան (1894-1967), կինոօպերատոր։
Գերասիմ Գրիգորի Բեկնազարյան (1875-1905), դերասան։
Համո Հովհաննեսի Բեկնազարյան (1891 կամ 1892-1965), նշանավոր կինոռեժիսոր, սցենարիստ, կինոդերասան։


== Տես նաև ==
Բեգնազարյան
Նազարյան


== Ծանոթագրություններ ==
Բենինգեն

Բենինգեն (գերմ.՝   Benningen), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 2032 մարդ (դեկտեմբերի 31, 2010): Զբաղեցնում է 11,17 կմ² տարածք։ Պաշտոնական կոդ՝ 09 7 78 118։


== Արտաքին հղումներ ==
կայք(չաշխատող հղում)


== Ծանոթագրություններ ==
Սամսոնովո (այլ կիրառումներ)

Սամսոնովո, կարող է վերաբերել՝

Սամսոնովո - գյուղ, Ուկրաինայի Դոնեցկի մարզի Թելմանովսկի շրջանում
Սամսոնովո - գյուղ, Ուկրաինայի Դոնեցկի մարզի Նովոազովսկի շրջանում
Պոտապով (Տացինսկի շրջան)

Անվան այլ կիրառումների համար տե՛ս՝ Պոտապով (այլ կիրառումներ)Պոտապով (ռուս.՝ Потапов), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ 
Բնակչությունը կազմում է 201 մարդ։
ՅՈՒՆԵՍԿՕ-ի՝ նախկին hամաշխարհային ժառանգության ցանկ

«Համաշխարհային ժառանգության օբյեկտ» անվանակոչումը բարձրարժեք և հեղինակավոր իրադարձություն է։ Նման նշանակումը ոչ միայն պատվաբեր է, այլ ունի նաև տնտեսական կարևորություն, քանի որ խթանում է զբոսաշրջությունը։ Համաշխարհային ժառանգության վայրերը կարող են կորցնել իրենց նշանակությունը, երբ ՅՈՒՆԵՍԿՕ-ի Համաշխարհային ժառանգության հանձնաժողովը որոշում է, որ նշանակված վայրը պատշաճ կերպով պաշտպանված չէ։ Սկզբում կոմիտեն տեղադրում է այն վտանգված օբյեկտների ցանկում, փորձում է բանակցել տեղական իշխանությունների հետ` իրավիճակը շտկելու համար։ Եթե վայրը չի վերականգնվում, հանձնաժողովը նրան զրկում է «Համաշխարհային ժառանգության օբյեկտ» նշանակումից։
Այդպիսի իրողության են արժանացել երկու վայր՝ Օմանի Արաբական Օրիքս արգելավայրը և Գերմանիայի Դրեզդեն Էլբե հովիտը։


== Նախկին օբյեկտներ ==


=== Օման, 2007 ===
2007 թվականին ՅՈՒՆԵՍԿՕ-ի Համաշխարհային ժառագության ցանկից ջնջվեց Օմանի Արաբական Օրիքս արգելավայրը։ Այն ցանկում ընդգրկվել էր 1994 թվականին։ Ապօրինի որսորդությունը և բնակավայրի քայքայումը բնաջնջեցին արաբական վիթերին՝ օրիքսներին։ Տեղանքը օբյեկտների ցանկից հեռացվեց կառավարության ցանկությամբ, քանի որ նրա տարածքը կրճատվել էր 90 տոկոսով։ Դա տեղի է ունեցել այն բանից հետո, երբ այնտեղ հայտնաբերվում է նավթ։ Այդ ժամանակ ընդամենը 4 զույգ վիթ էին մնացել այդ տարածքում։


=== Գերմանիա, 2009 ===

2009 թվականի հունիսի 25-ին ՅՈՒՆԵՍԿՕ-ի հանձնաժողովը քվեարկության դրեց Դրեզդենի Էլբե հովիտը Համաշխարհային ժառանգության ցանկից հեռացնելու հարցը, քանի որ այնտեղ 2007 թվականից սկսած կառուցվում էր Վալդշլյոսխեն կամուրջը։ Վերջինս միացնում էր հովտի երկու մասերը։ Տեղանքը Համաշխարհային ժառանգության ցանկում ընդգրկվել էր 2004 թվականին։ Նախքան զրկելը երկար պայքար էր գնում Դրեզդենի տեղական իշխանությունների՝ կամրջի կողմնակիցների և նրանց հակառակորդների միջև։ 2005-ին անցկացվել է հանրաքվե կամրջի կառուցման վերաբերյալ, առանց ընտրողներին տեղեկացնելու, որ ՅՈՒՆԵՍԿՕ-ի նշանակումը վտանգված է։ 2006 թվականից մինչև 2008 թվականը օբյեկտը ներառված է եղել վտանգված օբյեկտների ցանկում, և այդ ժամանակ շնորհվում է ևս մեկ տարի։ Կամրջի ընթացիկ կառուցման ժամանակ վերստին հետաձգվում է, սակայն 2009 թվականին Սևիլյայի հանդիպման ժամանակ հանձնաժողովը վերջնականապես քվեարկության է դնում ցանկից հեռացնելու հարցը (14-5)։ Սա լիոնւմ է Համաշխարհային ժառանգության օբյեկտը զրկելու երկրորդ դեպքը։ Չնայած հարցված բնակչության մեծամասնությունը նշել է, որ Դրեզդենը կարող է առանց ՅՈՒՆԵՍԿՕ-ի կոչման մնալ, սակայն զրկելը ֆինանսավորման դադարեցման պատճառ դարձավ և որակվեց որպես «անհեթեթություն»։ Վալդշլյոսհեն կամուրջը պաշտոնապես բացվեց 2013 թվականին։


== Ծանոթագրություններ ==
Բալդիսերո դ’Ալբա

Բալդիսերո դ’Ալբա (իտալերեն՝ Baldissero d'Alba), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1084 մարդ (2008 թվականի տվյալներով)։ Բնակչության խտությունը՝ 72 մարդ/կմ²։ Տարածքը՝ 15 կմ²։ Փոստային ինդեկս՝ 12040։ Հեռախոսային կոդ՝ 0172։
Բնակավայրի հովանավորն է հանդիսանում սուրբ Եկատերինան։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Աղփունար

Անվան այլ կիրառումների համար տե՛ս՝ Աղփունար (այլ կիրառումներ)Աղփունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իգդիր

Իգդիր (հայերեն՝ Ցոլակերտ, թուրքերեն՝ Iğdır), քաղաք ներկայիս Թուրքիայի արևելյան մասում գտնվող Իգդիր նահանգում, պատմական Արևելյան Հայաստանում։ Իգդիր նահանգի վարչական կենտրոնն ու խոշորագույն քաղաքն է։ Գտնվում է Մասիսից հյուսիս-արևմուտք, Արարատյան դաշտի հարավային մասում, Արաքսի աջ կողմում, Երևանից մոտ 40 կմ հարավ-արևմուտք։ Տեղանքը հարթավայրային է։ Գյուղաքաղաքը շրջապատված է այգիներով ու բարդու պուրակներով։ Կլիման շոգ է, չոր ու վատառողջ, շրջակայքում ճահիճները գրավում են բավական ընդարձակ տարածություն, որոնք ապականում են օդը։


== Պատմություն ==

Միջնադարում ներկայիս Իգդիրը կոչվում էր Ցոլակերտ, և իր շրջակայքով Կողբի հետ կազմում էր Մեծ Հայքի Այրարատ աշխարհի Ճակատք և Մասյացոտն գավառները։ Սակայն հետո նա վերանվանված է եղել օսմանյան կայսրության կառավարության կողմից և ստացել է «Իգդիր» անվանումը։ XIV - XV դարերից Ցոլակերտի շրջակայքում բնակություն էին հաստատել բավական թվով թուրքեր ու քրդեր, որոնք հաճախակի հարձակումներ էին կատարում հայաբնակ այդ գյուղաքաղաքի վրա՝ ավերելով և կողոպտելով այն։ Այնպես որ նրա հայ բնակչությունը դարեր շարունակ ինքնապաշտպանական կռիվներ էր մղում ավարառու հարևանների դեմ։ Իբրև գավառի կենտրոն Ցոլակերտն ունեցել է իր ամրոցը, որի մասին բավական տեղեկություններ է հաղորդում եվրոպական ճանապարհորդ Ռ. Գ. Կլավիխոն։ Նա 1403 թվականին եղել է Ցոլակերտի ամրոցում և հաղորդում է, որ այդ ժամանակ ամրոցի տերը կին էր։ Հայաստանի 1555 թվականի բաժանմամբ Ցոլակերտը անցել էր Պարսկաստանին և մինչև 1828 թվականը մնացել էր նրա կազմում։ 1826 - 1828 թվականների ռուս-պարսկական պատերազմից հետո Ցոլակերտը Թուրքմենչայի պայմանագրով մտել է Ռուսական կայսրության կազմի մեջ և այդ ժամանակներում դեռևս սովորական գյուղ էր։ 1828-1917 թվականներին քաղաքը նույնպես պատկանում դեռ պատկանում է Ռուսաստանին և մտնում էր Երևանի նահանգի Սուրմալուի գավառի մեջ, 1917-1918 պատկանում է նորաստեղծ Ռուսական Հանրապետության և 1918—1920 թվականներին Հայաստանի Դեմոկրատական Հանրապետությանը։ 1921 թ. Կարսի պայմանագրի պայմաններով Սուրմալուի գավառի հետ միասին, որը երբեք թուրքերին չէր պատկանել, Ցոլակերտը մտնում է Թուրքիայի կազմի մեջ։


== Ցեղասպանության հուշարձան և թանգարան ==
Որպես պատասխան աշխարհում Հայոց Ցեղասպանության զոհերի հիշատակին կառուցվող հուշարձանների, Իգդիրում կառուցվել է Առաջին Համաշխարհային Պատերազմի տարիներին իբր հայերի կողմից սպանված թուրքերի հիշատակին նվիրված հուշարձան։


== Պատկերասրահ ==

		
		
		
		
		
		
		


== Քույր քաղաքներ ==
 Շամախի, Ադրբեջան
 Նորաշեն (Շարուր), Ադրբեջան


== Հայտնի անձինք ==
Ավետիս Ահարոնյան
Դրաստամատ Կանայան
Հարություն Հակոբյան
Էդուարդ Իսաբեկյան
Հայկ ԿանայանԲոլոր նշված անձինք հայեր են։


== Ծանոթագրություններ ==
Չակաբուկո (նահանգ)

Չակաբուկո (իսպ.՝ Provincia de Chacabuco), նահանգ Չիլիի Սանտյագոյի մայրաքաղաքային տարածաշրջան տարածաշրջանում։ Վարչական կենտրոնն է Կոլինա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Չակաբուկոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.

Կոլինա
Լամպա
Տիլտիլ


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 132 798 մարդ, բնակչության խտությունը կազմում է 63,97 մարդ/կմ²։
Չակաբուկո նահանգի տարածքի ընդհանուր մակերեսը կազմում է 2 076,1 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Չակաբուկո նահանգի պաշտոնական կայքը (իսպ.)
Սանտա Մարիա լա Ֆոսսա

Սանտա Մարիա լա Ֆոսսա (իտալերեն՝ Santa Maria la Fossa), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 2645 մարդ։ Բնակչության խտություն կազմում է 91 մարդ/կմ²։ Զբաղեցնում է 29 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։
Սանտա Մարիա լա Ֆոսսան սահմանակից է Կապուա, Կասալ դի Պրինսիպ, Գրացանիզե, Սան Տամարո մունիցիպալիտետներին։
Կոմունայի հովանավորն է Սենտ Ռեստիտուտը։ Տոնը նշվում է մայիսի 29-ին։